《初夏杂兴四首 其二》
宋代·方一夔

天气如秋意转阑，高楼簟枕带馀寒。楝花零落鱼初发，梅子青黄雨不乾。

客怕远行催早宿，农逢小熟劝加餐。近来悍吏经过少，更喜深山好长官。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。